Seega on Tallinna linn jõudnud Eesti oludes enneolematusse olukorda, kus maksumaksja miljonite jagamine on koondunud avalikkuse kontrolli alt välja vaid käputäie väidetavalt krediidiettevõtte juhtide kätte. Paratamatult tekib küsimus, kuidas sellise absurdse ja seaduse piirimaile jääva olukorrani jõuti, miks selline asutus on üldse loodud ja mis saab edasi?

Tallinna opositsioonisaadikud ja endised erakonna eksliikmed ei tee saladust, et Ühistupangast pidi saama erakonna eksliidri Edgar Savisaare loodud paralleelriigi peamisi tugisambaid ja satelliitide kontrollijaid. Juba olid loodud linnapoed ja -turud, -politsei, -televisioon ja -ajaleht, ärimehi kontrolliti läbi detaiplaneeringute… Kuid puudu oli vahend, mille abil allutada kogu see seltskond oma kontrolli alla otseselt läbi raha – pole hullemat orjust kui laenuorjus.